Dôvodová správa

A. Všeobecná časť

Ministerstvo pôdohospodárstva a rozvoja vidieka Slovenskej republiky vypracovalo návrh nariadenia vlády, ktorým sa mení a dopĺňa nariadenie vlády Slovenskej republiky 
č. 290/2008 Z. z. o zdravotných požiadavkách na živočíchy a produkty hospodárskeho chovu rýb a o prevencii a kontrole niektorých chorôb vodných živočíchov v znení nariadenia vlády Slovenskej republiky č. 397/2012 Z. z., ako iniciatívny návrh.
Podľa tretieho bodu preambuly vykonávacej smernice Komisie 2014/22/EÚ vykonala Svetová organizácia pre zdravie zvierat v máji 2013 zmenu kapitoly 10.5 Kódexu zdravia vodných živočíchov, pokiaľ ide o infekčnú anémiu lososov (ďalej len „ISA“). 
Podľa revidovaného Kódexu zdravia vodných živočíchov rozlišujeme genotyp HPR s deléciou a genotyp HPR0 rodu Isavirus (ďalej len „ISAV“). Podľa štvrtého bodu preambuly uvedenej smernice spĺňa kritériá stanovené v oddiele B časti I prílohy IV k smernici 2006/88/ES len genotyp HPR s deléciou.
Vykonávacia smernica Komisie 2014/22/EÚ mení časť II prílohy IV k smernici 2006/88/ES novým znením tak, že sa v časti „neexotické choroby“ rýb namiesto formulácie „infekčná anémia lososov (ISA)“ uvádza presnejšia formulácia „infekčná anémia lososov (ISA): infekcia s genotypom HPR s deléciou rodu Isavirus (ISAV)“.
Návrh nariadenia vlády mení a dopĺňa prílohu č. 3 nariadenia vlády č. 290/2008 Z. z. v súlade so zmenou a doplnením prílohy IV k smernici 2006/88/ES a preberá do právneho poriadku Slovenskej republiky vykonávaciu smernicu Komisie 2014/22/EÚ, takže nové znenie časti II prílohy č. 3 obsahuje formuláciu „infekčná anémia lososov (ISA): infekcia s genotypom HPR s deléciou rodu Isavirus (ISAV)“ podľa prílohy k uvedenej vykonávacej smernici.
Návrh nariadenia vlády nebude mať vplyv na rozpočet verejnej správy, podnikateľské prostredie, životné prostredie a informatizáciu spoločnosti a nebude mať ani sociálne vplyvy. 
Návrh nariadenia vlády Slovenskej republiky je v súlade s Ústavou Slovenskej republiky, zákonmi, ostatnými všeobecne záväznými právnymi predpismi ako aj medzinárodnými zmluvami, ktorými je Slovenská republika viazaná.
Ministerstvo financií Slovenskej republiky berie na vedomie, že predkladaný návrh nariadenia vlády nebude mať vplyv na rozpočet verejnej správy. 

Doložka zlučiteľnosti
právneho predpisu s právom Európskej únie 

1.	Predkladateľ právneho predpisu: Ministerstvo pôdohospodárstva a rozvoja vidieka Slovenskej republiky 

2.	Názov návrhu právneho predpisu: Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 290/2008 Z. z. o zdravotných požiadavkách na živočíchy a produkty hospodárskeho chovu rýb a o prevencii a kontrole niektorých chorôb vodných živočíchov v znení nariadenia vlády Slovenskej republiky č. 397/2012 Z. z. 
3.	Problematika návrhu právneho predpisu:
a)	je upravená v práve Európskej únie
-	primárnom
Zmluva o fungovaní Európskej únie - článok 3, 4, 13; hlava III, hlava VII kapitola 3, hlava XIV a hlava XX 
-	sekundárnom (prijatom po nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – po 30. novembri 2009)
1.	legislatívne akty 
2.	nelegislatívne akty
 Vykonávacia smernica Komisie 2014/22/EÚ z 13. februára 2014, ktorou sa mení príloha IV k smernici Rady 2006/88/ES, pokiaľ ide o infekčnú anémiu lososov (ISA) (Ú. v. EÚ L 44, 14.2.2014, s. 45 – 47).
Vykonávacia smernica Komisie 2012/31/EÚ z 25. októbra 2012, ktorou sa mení a dopĺňa príloha IV k smernici Rady 2006/88/ES, pokiaľ ide o zoznam druhov rýb vnímavých na vírusovú hemoragickú septikémiu a vypustenie položky týkajúcej sa epizootického ulcerózneho syndrómu (Ú. v. EÚ L 297, 26. 10. 2012).	
-	sekundárnom (prijatom pred nadobudnutím platnosti Lisabonskej zmluvy, ktorou sa mení a dopĺňa Zmluva o Európskom spoločenstve a Zmluva o Európskej únii – do 30. novembra 2009)
Smernica Rady 2006/88/ES z 24. októbra 2006 o zdravotných požiadavkách na živočíchy a produkty akvakultúry a o prevencii a kontrole niektorých chorôb vodných živočíchov (Ú. v. ES L 328, 24.11.2006) v platnom znení. 	
b)	nie je obsiahnutá v judikatúre Súdneho dvora Európskej únie.

4.	Záväzky Slovenskej republiky vo vzťahu k Európskej únii: 
a)	lehota na prebratie smernice alebo lehota na implementáciu nariadenia alebo rozhodnutia
16. november 2014 
b)	lehota určená na predloženie návrhu právneho predpisu na rokovanie vlády podľa určenia gestorských ústredných orgánov štátnej správy zodpovedných za transpozíciu smerníc a vypracovanie tabuliek zhody k návrhom všeobecne záväzných právnych predpisov
		bezpredmetné 
c)	informácia o konaní začatom proti Slovenskej republike o porušení podľa čl. 258 až 260 Zmluvy o fungovaní Európskej únie
v oblasti, ktorú upravuje návrh nariadenia vlády, nebolo proti Slovenskej republike začaté konanie o porušení podľa čl. 258 až 260 Zmluvy o fungovaní Európskej únie 
d)	informácia o právnych predpisoch, v ktorých sú preberané smernice už prebraté spolu s uvedením rozsahu tohto prebratia
bezpredmetné 

5.	Stupeň zlučiteľnosti návrhu právneho predpisu s právom Európskej únie:
Stupeň zlučiteľnosti - úplný 

6.	Gestor a spolupracujúce rezorty: 
Ministerstvo pôdohospodárstva a rozvoja vidieka Slovenskej republiky

Doložka
vybraných vplyvov

A.1. Názov materiálu: Návrh nariadenia vlády Slovenskej republiky, ktorým sa mení a dopĺňa nariadenie vlády Slovenskej republiky č. 290/2008 Z. z. o zdravotných požiadavkách na živočíchy a produkty hospodárskeho chovu rýb a o prevencii a kontrole niektorých chorôb vodných živočíchov v znení nariadenia vlády Slovenskej republiky č. 397/2012 Z. z. 
 
 Termín začatia a ukončenia PPK: - 

A.2. Vplyvy:
	 Pozitívne 	 Žiadne 	 Negatívne 	
1. Vplyvy na rozpočet verejnej správy		x		
2. Vplyvy na podnikateľské prostredie – dochádza k zvýšeniu regulačného zaťaženia?		x		
3. Sociálne vplyvy		x		
– vplyvy na hospodárenie obyvateľstva,				
– sociálnu exklúziu,				
– rovnosť príležitostí a rodovú rovnosť a vplyvy na zamestnanosť				
4. Vplyvy na životné prostredie		x		
5. Vplyvy na informatizáciu spoločnosti		x		
 
A.3. Poznámky
 
A.4. Alternatívne riešenia
 
A.5. Stanovisko gestorov

B. Osobitná časť

K čl. I
K bodu 1
Časť II v prílohe IV k smernici Rady 2006/88/ES sa vykonávacou smernicou Komisie 2014/22/EÚ mení a dopĺňa tým spôsobom, že doterajšia časť II prílohy IV sa nahrádza novým znením v súlade s prílohou k uvedenej vykonávacej smernici. Príloha č. 3 k nariadeniu vlády Slovenskej republiky č. 290/2008 Z. z. je transponovaným znením prílohy IV k smernici Rady 2006/88/ES, a preto je potrebné uvedenú zmenu v časti II prílohy IV k uvedenej smernici premietnuť do znenia prílohy č. 3 nariadenia vlády.
 K bodu 2
	Transpozičná príloha sa dopĺňa o vykonávaciu smernicu Komisie 2014/22/EÚ, ktorá novelizuje smernicu Rady 2006/88/ES v súlade s deviatym bodom prílohy č. 3 k Legislatívnym pravidlám vlády Slovenskej republiky.
 
K čl. II
 	Ustanovuje sa dátum účinnosti návrhu nariadenia vlády podľa čl. 2 ods. 1 vykonávacej smernice Komisie 2014/22/EÚ.